CELEX: 62001CJ0392
Language: da
Date: 2002-11-28
Title: Domstolens Dom (Tredje Afdeling) af 28. november 2002. # Kommissionen for De Europæiske Fællesskaber mod Kongeriget Spanien. # Traktatbrud - direktiv 97/55/EF - sammenlignende reklame - manglende gennemførelse inden for den fastsatte frist. # Sag C-392/01.

Avis juridique important

|

62001J0392

Domstolens Dom (Tredje Afdeling) af 28. november 2002.  -  Kommissionen for De Europæiske Fællesskaber mod Kongeriget Spanien.  -  Traktatbrud - direktiv 97/55/EF - sammenlignende reklame - manglende gennemførelse inden for den fastsatte frist.  -  Sag C-392/01.  

Samling af Afgørelser 2002 side I-11111

ParterDommens præmisserAfgørelse om sagsomkostningerAfgørelse
Parter

I sag C-392/01, Kommissionen for De Europæiske Fællesskaber ved I. Martínez del Peral, som befuldmægtiget, og med valgt adresse i Luxembourg, sagsøger, mod Kongeriget Spanien ved L. Fraguas Gadea, som befuldmægtiget, og med valgt adresse i Luxembourg, sagsøgt, "angående en påstand om, at det fastslås, at Kongeriget Spanien har tilsidesat sine forpligtelser i henhold til Europa-Parlamentets og Rådets direktiv 97/55/EF af 6. oktober 1997 om ændring af direktiv 84/450/EØF om vildledende reklame for at medtage sammenlignende reklame (EFT L 290, s. 18), idet det ikke har vedtaget de love og administrative bestemmelser, der er nødvendige for at efterkomme direktivet, eller i alt fald ikke har givet Kommissionen underretning om vedtagelsen af sådanne bestemmelser, har DOMSTOLEN (Tredje Afdeling) sammensat af afdelingsformanden, J.-P. Puissochet, og dommerne C. Gulmann og J.N. Cunha Rodrigues (refererende dommer), generaladvokat: C. Stix-Hackl justitssekretær: R. Grass, på grundlag af den refererende dommers rapport, og efter at generaladvokaten har fremsat forslag til afgørelse den 10. oktober 2002, afsagt følgende Dom 

Dommens præmisser

1 Ved stævning indleveret til Domstolens Justitskontor den 9. oktober 2001 har Kommissionen for De Europæiske Fællesskaber i medfør af artikel 226 EF anlagt sag med påstand om, at det fastslås, at Kongeriget Spanien har tilsidesat sine forpligtelser i henhold til Europa-Parlamentets og Rådets direktiv 97/55/EF af 6. oktober 1997 om ændring af direktiv 84/450/EØF om vildledende reklame for at medtage sammenlignende reklame (EFT L 290, s. 18), idet det ikke har vedtaget de love og administrative bestemmelser, der er nødvendige for at efterkomme direktivet, eller i alt fald ikke har givet Kommissionen underretning om vedtagelsen af sådanne bestemmelser. Relevante retsregler 2 I henhold til artikel 3, stk. 1, i direktiv 97/55 skulle medlemsstaterne sætte de nødvendige love og administrative bestemmelser i kraft for at efterkomme direktivet senest 30 måneder efter dets offentliggørelse i De Europæiske Fællesskabers Tidende og straks underrette Kommissionen herom. 3 Direktiv 97/55 blev offentliggjort i De Europæiske Fællesskabers Tidende den 23. oktober 1997 og den fastsatte frist for gennemførelsen udløb således den 23. april 2000. Den administrative procedure 4 Da Kommissionen ikke havde modtaget underretning om de nationale foranstaltninger til gennemførelse af direktiv 97/55 fremsendte den i henhold til den i artikel 226 EF fastsatte procedure den 8. august 2000 en åbningsskrivelse til Kongeriget Spanien, hvori den opfordrede Kongeriget Spanien til at fremsætte sine bemærkninger inden for en frist på to måneder fra modtagelsen af åbningsskrivelsen. 5 Da Kommissionen ikke ved udløbet af nævnte frist havde modtaget noget svar, fremsatte den ved skrivelse af 9. marts 2001 en begrundet udtalelse til Kongeriget Spanien, hvori den opfordrede Kongeriget Spanien til at træffe de nødvendige foranstaltninger for at efterkomme direktiv 97/55 inden for en frist på to måneder fra meddelelsen af udtalelsen. 6 Ved skrivelse af 25. juni 2001 besvarede de spanske myndigheder den begrundede udtalelse og meddelte, at gennemførelsen af direktiv 97/55 i national retsorden endnu ikke var tilendebragt. 7 Da Kommissionen ikke i øvrigt modtog underretning om, hvorvidt der er vedtaget endelige bestemmelser til gennemførelse af direktiv 97/55, har den anlagt denne sag. Traktatbruddet 8 Kongeriget Spanien har ikke bestridt det påtalte traktatbrud. Kongeriget Spanien har nøjedes med at gøre gældende, at gennemførelsesforanstaltningerne til direktiv 97/55 er under vedtagelse. Regeringen har godkendt et lovforslag, som efterfølgende er forelagt Congrès des députés, hvilket er første etape af den parlamentariske procedure til vedtagelse af gennemførelsesforanstaltninger. 9 Det er herved tilstrækkeligt at bemærke, at det følger af fast praksis, at spørgsmålet om, hvorvidt der foreligger et traktatbrud, skal vurderes på baggrund af forholdene i medlemsstaten, som de var ved udløbet af fristen i den begrundede udtalelse (jf. bl.a. dom af 6.12.2001, sag C-148/00, Kommissionen mod Italien, Sml. I, s. 9823, præmis 7), og at en medlemsstat ikke kan påberåbe sig bestemmelser, fremgangsmåder eller forhold i sin nationale retsorden til støtte for, at et direktiv ikke er blevet gennemført inden for den fastsatte frist (jf. i samme retning dom af 8.3.2001, sag C-276/98, Kommissionen mod Portugal, Sml. I, s. 1699, præmis 20). 10 Eftersom direktiv 97/55 ikke er gennemført inden for den fastsatte frist, må der gives Kommissionen medhold i dens påstand. 11 Herefter må det fastslås, at Kongeriget Spanien har tilsidesat sine forpligtelser i henhold til direktiv 97/55, idet det ikke inden for den fastsatte frist har vedtaget de love og administrative bestemmelser, der er nødvendige for at efterkomme dette direktiv. 

Afgørelse om sagsomkostninger

Sagens omkostninger 12 I henhold til procesreglementets artikel 69, stk. 2, pålægges det den tabende part at betale sagens omkostninger, hvis der er nedlagt påstand herom. Da Kommissionen har nedlagt påstand om, at Kongeriget Spanien tilpligtes at betale sagens omkostninger, og Kongeriget Spanien har tabt sagen, bør det pålægges Kongeriget Spanien at betale sagens omkostninger. 

Afgørelse

På grundlag af disse præmisser udtaler og bestemmer DOMSTOLEN (Tredje Afdeling) 1) Kongeriget Spanien har tilsidesat sine forpligtelser i henhold til Europa-Parlamentets og Rådets direktiv 97/55/EF af 6. oktober 1997 om ændring af direktiv 84/450/EØF om vildledende reklame for at medtage sammenlignende reklame, idet det ikke inden for den fastsatte frist har vedtaget de love og administrative bestemmelser, der er nødvendige for at efterkomme dette direktiv. 2) Kongeriget Spanien betaler sagens omkostninger.